شەفەق نيوز/ نرخ تەڵای بیگانە و عراقی لە بازاڕە ناوخۆیەیلەی بەغداد، ئمڕوو یەکشەممە ٢٤ تەشرین یەکەم ٢٠٢١ بەرزەو بۊی.
پەیامنێر ئاژانس شەفەق نيوز وت: نرخ فرووشتن یەک مسقاڵ عەیار ٢١ لە تەڵای خەلیچی و تورکی و ئەوروپایی لە بازاڕەیل بڕ فرووشتن لە جادەی نەهەر لە بەغداد پایتەخت رەسیە ٣٦٨ هەزار دینار، و نرخ سەنینی رەسیە ٣٦٤ هەزار دینار.
پەیامنێرمان وتیش؛ نرخ فرووشتن یەک مسقاڵ عەیار ٢١ لە تەڵای عراقی بەرزەوبۊن وەخوەی دی لەپای ٣٣٨ هەزار دینار،و نرخ سەنینی رەسیە ٣٣٤ هەزار دینار.
لەباوەت نرخ تەڵا لە دوکان زەڕنگەرەیلە، نرخ فرووشتن یەک مسقاڵ تەڵای خەلیجی عەیار ٢١ هالە ناونی ٣٧٠ هەزار دینار و ٣٧٥ هەزار دینار، و نرخ فرووشتن یەک مسقاڵ تەڵای عراقی هالە ناونی ٣٤٠ هەزار دینار و ٣٤٥ هەزار دینار.
